شەفەق
نیوز/ شەوەکی ئمڕوو شەممە، دەسکریا خوەینشاندان مامووستایل سلێمانی، لە ناڕەزایی لەبان
بڕیار بەرزەوکەن پلەی مەرجدار لەلایەن حکومەت هەرێم کوردستان.
ناڕەزایلە
جادەی سالم لە وەردەم پەروەردەی پارێزگاگە بڕین، و هۆڵەیل خوەنەواری وەجی هیشتن، و
تابلۆیلیگ وە رەتکردن ئەو بەرزەوکەن پلەیل مەرجدار هەڵگردن، و داوای یەکسانی ناوبەین
فەرمانبەرەیل.
کاروان
ئەحمەد (یەکیگە لە ناڕەزایل) ئەرا ئاژانس شەفەق نیوز وت: بڕیار حکومەت هەرێم
کوردستان ک لە باوەت بەزەوکردن پلەیل پیشەیی مەرجدار ئەرا فەرمانبەرەیل کەرت گشتی،
شیوەیگترە لە شیوەیل ستەم لەبان فەرمانبەرەیل حکومەتی، و وەشیوەیگترە لە دووچەوەکی
حزبی ناوبەین فەرمانبەرەیل.
ئەحمەد
وتیش: بایەت بوی حکومەت هەرێم کوردستان گشت خوازینەیل ژیانی و پیشەیی ئەرا فەرمانبەرەیل
دابین بکردیاد، ئیجا رکابەری ناوبەین فەرمانبەرەیل دروس بکردیاد.
وتیش:
خوەینشاندان وەداوای مافەیل ئەوەسا وەردەوام بوود و ئەوەسا بایکۆت هۆڵەیل
خوەنەواری کەیمن تا داوایلمان جیوەجی کریەن.
هەرلیوا،
پەیامنێر ئاژانس شەفەق نيوز وت: مامووستایل پارێزگای هەڵەبجە، و قەزای رانیە، دەرچگنە
خوەینشاندان وە هاوشیوەی سلێمانی، ئەرا خود داواگە، ک رەکردنە ئەرا پلەبەرزکردن مەرجدار.
لە
٢٥ تەشرین یەکەم گوزەشتە، حکومەت هەرێم کوردستان بڕیار دا بەرزەوکەن پلەی ک لە ساڵ
٢٠١٤ وسیاگە گلیەو بیەید، وەلێ وە مەرجەیلیگ، و دووپات کرد ک تا رکابەری ئەرێنی بکەفێدە
ناوبەین فەرمانبەرەیل، و لە سەر ساڵ ئایندە ئی بڕیارە جیوەجی کریەێد.
